recursal/SuperWikiNEXT-32B huggingface dataset:
**רִיצַ'רְד (רָאֵב) אוֹסְטֵן בַּאטְלֶר, הברון בַּאטְלֶר מסָאפֶּרוֹן-וואַלְדֶן** (באנגלית: **Richard Austen Butler, Baron Butler of Saffron Walden**;‏ 9 בדצמבר 1902 – 8 במרץ 1982) היה פוליטיקאי בריטי רב השפעה מטעם המפלגה השמרנית אשר כיהן כמזכיר המדינה הראשון וסגן ראש ממשלת הממלכה המאוחדת תחת הרולד מקמילן בין 1962 ל-1963 וכמו כן גם כיהן בתור מזכיר המדינה לענייני חוץ וחבר העמים, מזכיר הפנים, מנהיג בית הנבחרים הבריטי, הלורד שומר החותם, שר האוצר ויושב ראש המפלגה השמרנית. בין 1964 ל-1965 כיהן כאבי בית הנבחרים.

באטלר התחנך באוניברסיטת קיימברידג' (1921–1925), והרצה באוניברסיטה זו על ההיסטוריה הצרפתית עד 1929, אז נבחר לפרלמנט כחבר המפלגה השמרנית (שהייתה באותה העת בממשלת אחדות לאומית עם מפלגת הלייבור). במהלך שנות ה-30 עבד ברציפות במשרדים הקולוניאליים בראג' הבריטי, בכלכלת ומדיניות חוץ, ובהמשך תמך בועידת מינכן. במהלך מלחמת העולם השנייה, כנשיא מועצת החינוך, היה אחראי בעיקר על פיתוח חוק החינוך המקיף והמהפכני משנת 1944. לאחר המלחמה היה אחד הדוגלים הבולטים של גוף חינוך בינלאומי, שהביא להקמת אונסק"ו.

כאשר חזרו השמרנים לשלטון בשנת 1951 בראשות וינסטון צ'רצ'יל, התמנה באטלר לשר האוצר; בשנת 1955 מונה ללורד שומר החותם ותמך במרץ באנתוני אידן במהלך מלחמת סיני; ובהמשך היה מקורב לראש הממשלה מקמילן. הוא כיהן כיושב ראש בית הנבחרים בין 1955 ל-1961. הוא מילא מספר תפקידים מרכזיים בקבינט והיה מועמד לראשות הממשלה לאחר התפטרותו של מקמילן, תפקיד שהלך בסופו של דבר לאלק דאגלס-יום. הוא התמנה לחבר בית הלורדים לכל חייו ב-1965, עת הוענק לו תואר אצולה, וב-1971 התמנה לאביר מסדר הבירית.

קישורים חיצוניים
----------------

ויקישיתוף מדיה וקבצים בנושא **ראב באטלר** בוויקישיתוף
* ראב באטלר, באתר אנציקלופדיה בריטניקה (באנגלית)
* ראב באטלר, באתר "Find a Grave" (באנגלית)
* ראב באטלר, באתר ה-BBC (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279070605171
* BnF: cb12197328c (data)
* GND: 118638122
* ISNI: 0000 0001 2099 8136
* LCCN: n50080994
* NKC: jn19981000398
* NTA: 068845499
* SELIBR: 304037
* SNAC: w6pv8fkp
* SUDOC: 067050611
* Trove: 798215
* VIAF: 22188084
* WorldCat: lccn-n50080994

 |
אין תמונה חופשיתאין תמונה חופשית
**ראובן דינְאֵל** (22 באוקטובר 1956 – 26 בפברואר 2016) היה איש המוסד ודיפלומט ישראלי. כיהן כשגריר ישראל באוקראינה.

ביוגרפיה
--------

דינאל נולד ב-22 באוקטובר 1956 בווילנה שברפובליקה הסובייטית הסוציאליסטית הליטאית (כעת בליטא) להורים שהגיעו לעיר לאחר אווקואציה במהלך מלחמת העולם השנייה מאודסה ומקומארנו. בשנת 1969 עלה עם הוריו לישראל והמשפחה התיישבה בחיפה. בסיום שירותו הצבאי, שאותו עשה באמ"ן, למד מדע המדינה ויחסים בינלאומיים, ולאחר מכן שירת במוסד.

בתחילת שנות ה-90 הצטרף למשרד החוץ ונשלח לרוסיה, שם היה יועץ בשגרירות הישראלית וראש שלוחת המוסד במוסקבה. בשנת 1996 הוכרז כאישיות בלתי רצויה ברוסיה וגורש ממנה לאחר שנחשף כי קיבל תצלומי לוויין מסווגים של המזרח התיכון מקצינים רוסים. עם שובו לארץ שירת ב"נתיב", שהייתה אחראית על העלייה ממדינות ברית המועצות לשעבר כראשה האחרון.

בשנת 2003 מונה על ידי שר התחבורה אביגדור ליברמן לממונה על הקמת מסוף הכרמל בנמל חיפה, ולאחר מכן לסמנכ"ל חברת נמלי ישראל. בשנת 2009 אישרה הממשלה מינויו לשגריר הישראלי הראשון בטורקמניסטן, אולם טורקמניסטן העבירה מסרים לישראל כי היא אינה מוכנה לקבל אותו בשל שירותו במוסד. בין השנים 2014-2011 היה שגריר ישראל באוקראינה.

נפטר ב-26 בפברואר 2016 אחרי מאבק במחלת הסרטן. ראובן השאיר אחריו אישה - אנג'לה ושלושה ילדים (סיון, שיר ואור).

הערות שוליים
------------

1. ↑  אתר ההנצחה של משרד החוץ
2. ↑  ברק רביד, טורקמניסטאן רומזת לשר החוץ אביגדור ליברמן: לא רוצים את איש המוסד לשעבר, באתר הארץ, 1 במרץ 2010.
3. ↑  אריק בנדר, ‏הלך לעולמו ראובן דינאל, איש קהיליית המודיעין ובכיר המוסד לשעבר, באתר מעריב אונליין, 28 בפברואר 2016
מפה מנהלית של המחוז (ברוסית)
**המחוז הכלכלי של צ'רנוזמיה-מרכז** (ברוסית: **Центра́льно-Чернозёмный экономи́ческий райо́н**, או Черноземье) הוא אחד מ-12 המחוזות הכלכליים של הפדרציה הרוסית, הכולל את אזורי החלק הדרומי של מרכז רוסיה. מרכז המחוז היא העיר וורונז'.

הסיווג של המחוז הכלכלי במבנה המחוזות הכלכליים נתמך על ידי המשרד לפיתוח כלכלי של רוסיה.

היווצרות
--------

 מפת משנת 1898
 מפת המחוז בשנים 1928–1934
המחוז הכלכלי קיבל את קווי המתאר שלו בגבולות החלוקה המנהלית-טריטוריאלית של מרכז רוסיה במאה העשרים. כיום, מבחינה גאוגרפית זה כבר לא המרכז; גבול המדינה עובר לאורך שלושה אזורים.

הפרדת השטח כיחידה מנהלית הייתה בשלבים הראשונים של ההתיישבות החדשה בפאתי צפון-מזרח רוסיה במאות ה-16–17. החלוקה המנהלית-טריטוריאלית השתנתה כתוצאה מרפורמות מדינתיות רבות. בשנת 1880, האזור החקלאי המרכזי כלל את פלך ריאזאן, פלך טולה, פלך קלוגה, פלך אוריול, פלך קורסק, פלך וורונז', פלך טמבוב, פלך פנזה.

בשנת 1928, נוצר מחוז צ'רנוזמיה עם וורונז' כמרכז. ב-1934 בוטל המחוז. החלוקה הסטטיסטית המקובלת וההקצאה של השטח נשתמרה, רק שמחוז אוריול המודרני אינו נכלל בה. הפיתוח הפעיל של התעשייה החלו רק בימי ברית המועצות. זה נבע בעיקר מתיעוש, פיתוח משאבי עפרות ברזל של האנומליה המגנטית של קורסק ויצירת מספר מפעלים לבניית מכונות. ב-31 במאי 1991, הוצא צו על ידי יו"ר הסובייט העליון להאצת הפיתוח הכלכלי במחוז ועד 2001 המחוז כלל את מחוז בלגורוד, וורונז', קורסק, ליפצק, נובוגורוד, אוריול, סמולנסק, טמבוב, טולה ובריאנסק.

שטח ואוכלוסייה
--------------

על פי רשת הייעוד של ועדת התכנון הממלכתית של ברית המועצות וברוסיה המודרנית, האזור כולל 5 מחוזות: בלגורוד, וורונז', קורסק, ליפצק וטמבוב.

* שטח: 167,856 קמ"ר, 0.98% משטחה של רוסיה כולה;
* אוכלוסייה: 7,120,702 אנשים (2020), 4.85% מכלל אוכלוסיית רוסיה;
* צפיפות אוכלוסין: 43 לקמ"ר;
* שיעור עיור: 68% מהאוכלוסייה מתגוררת בערים, באזורים כפריים - 32%.

### גאוגרפיה

צ'רנוזמיה ממוקם בנוחות ביחס לבסיסי הדלק והאנרגיה של אזור הוולגה, צפון הקווקז ואוקראינה. שטחו של האזור ממוקם על קו פרשת המים, לאורך המסלול העליון של הנהרות אוקה, דון וסיים (יובלו של הדסנה) וסוורסקי דוניץ. החלק המערבי של האזור ממוקם על הרמה הרוסית המרכזית, על שפלת אוקה-דון. השטח מתייחד בנקיקים רבים, אשר הוקל על ידי שני גורמים טבעיים (קרחון הדנייפר) וגם הידרדרות מצבו הסוציו-אקונומי (הנובע כריית יערות מסיבית, חריש מוגזם של ערבות וכרי דשא).

### מחוזות

|  | מחוז | אוכלוסייה (2019) |
| --- | --- | --- |
|  | מחוז בלגורוד | 1,547,788 |
|  | מחוז וורונז' | 2,327,703 |
|  | מחוז קורסק | 1,106,945 |
|  | מחוז ליפצק | 1,143,749 |
|  | מחוז טמבוב | 1,015,369 |
| סך הכל |  | 7,141,554 |

### הערים הגדולות ביותר

| # | עיר | אוכלוסייה (2018) | הקמה או אזכור ראשון |
| --- | --- | --- | --- |
| 1 | וורונז' | 1,047,549 | 1586 |
| 2 | ליפצק | 509,735 | 1703 |
| 3 | קורסק | 448,733 | 1032 |
| 4 | בלגורוד | 391,554 | 1596 |
| 5 | טמבוב | 293 661 | 1636 |
| 6 | סטארי אוסקול | 224,153 | 1593 |
| 7 | יילץ | 104349 | 1146 |
| 8 | ז'לזנוגורסק | 100,740 | 1957 |

קישורים חיצוניים
----------------

* הרצאה מספר 11. המחוז הכלכלי צ'רנוזמיה-מרכז // לימודים אזוריים: הערות הרצאה
* המחוז הכלכלי צ'רנוזמיה-מרכז
* המחוז הכלכלי צ'רנוזמיה-מרכז

הערות שוליים
------------

1. ↑  2. Экономические районы // Общероссийский классификатор экономических регионов. ОК 024-95
2. ↑  Общероссийский классификатор экономических регионов. ОК 024-95
הצוות האווירובטי ברייטלינג בשמי תל אביב, אוקטובר 2011
**הצוות האווירובטי ברייטלינג** (באנגלית: **Breitling Jet Team**) הוא צוות האווירובטיקה האזרחי הגדול ביותר באירופה. הצוות מטיס שבעה מטוסי אארו L-39 אלבטרוס ובסיסו שוכן בדיז'ון שבצרפת. מאז שנת 2003 הצוות פועל בחסות יצרנית שעוני היד השווייצרית ברייטלינג.

הצוות מבצע מופעים בני 18 - 20 דקות הכוללים טיסה במבנה, חליפות, תמרוני סולו ותמרונים מסונכרנים. הצוות מופיע מדי שנה ברחבי אירופה והמזרח התיכון, וכן במופעים אוויריים ואירועים של חברת ברייטלינג.

היסטוריה
--------

הצוות האווירובטי ברייטלינג בשמי תל אביב, אוקטובר 2011
ז'אק בותלי, ראש הצוות, החל להופיע במופעים אוויריים בשנת 1980 במטוס Mudry CAP 10. ב-1982 הוא הצטרף לצוות של שלושה מטוסי Aermacchi SF.260 שטס תחת החסות של חברת מרטיני ורוסי ונקרא "פטרוי מרטיני" (Patrouille Martini, "צוות מרטיני"). סמוך לזמן זה, הקים בותלי בדרואה את חברת אפאצ'י אוויאיישן, במטרה לתת מענה לניהול צוות אווירובטי קבוע במשרה מלאה. הצוות השתמש במשך חמש שנים במטוסי ה-SF 260, עד שבשנת 1988 עבר למטוסי פילאטוס PC-7 מתוצרת שווייץ.

בשנת 1990 נאסר בצרפת פרסום אלכוהול, ולאור כך נסוגה חברת מרטיני ממימון הצוות. הצוות עבר לחסות של חברת Ecco, ובשנת 1997 לחסותה של חברת Adecco, לאחר מיזוגה של Ecco יחד עם חברה נוספת. בשנת 1999 הפסיקה Adecco את מימון הצוות, ובעקבות כך המשיך בותלי יחד עם טייס נוסף בצוות להופיע עד שנת 2001 כצמד בשם "Les Apaches", הנגזר משמה של חברת אפאצ'י אוויאיישן של בותלי.

בשלהי 2001 זכה הצוות לחסות חדשה של חברת Khalifa האלג'יראית, אשר הביאה לרכישתם של מטוסי ה-L-39 אלבטרוס במקום מטוסי הפילאטוס הקודמים. במהלך שנת 2002 התרחב הצוות לכדי ארבעה מטוסים וביצע מעל 40 הופעות באירופה. השותפות עם Khalifa הסתיימה בתחילת 2003, אז נכנסה כמממנת חברת ברייטלינג והצוות אף גדל לכדי שבעה מטוסים, מצב בו נשאר עד היום.

ב-15 בספטמבר 2012, טייס מטוס מספר 2 של הצוות נאלץ לנטוש את המטוס, שהתרסק בסמוך לבסיס טיסה של חיל האוויר הבלגי

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הצוות האווירובטי ברייטלינג** |

* 

* אתר האינטרנט הרשמי של הצוות האווירובטי ברייטלינג
* בלוג אודות הצוות האווירובטי ברייטלינג (בצרפתית)

הערות שוליים
------------

1. ↑  Breitling Jet Team Crash

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2015137127
* VIAF: 138144782716627673969
* WorldCat: lccn-no2015137127

 |
**הצהרת סינגפור של עקרונות חבר העמים הבריטי** (באנגלית: **Singapore Declaration of Commonwealth Principles**) היא הצהרה שהוצאה על ידי ראשי חבר העמים הבריטי שהתכנסו בסינגפור על מנת לקבוע את העקרונות של חבר העמים, ואת כללי ההצטרפות של מדינות לחבר העמים.

ההצהרה הוצאה ב-22 בינואר 1971 בסיום פגישת ראשי מדינות חבר העמים.

ההצהרה (לצד הצהרת הרארה משנת 1991) היא אחת משני המסמכים המהווים חוקת הארגון.

ההצהרה מתארת את זהות חבר העמים, את היחסים בין חברי חבר העמים, ובין החבר עצמו לחבריו, וכן את המטרות העיקריות של הארגון:

> 
> חבר העמים הבריטי הוא איגוד על בסיס חברות רצונית של מדינות ריבוניות עצמאיות, כל אחת אחראית למדיניותה שלה, למטרת ייעוץ ושיתוף פעולה למען המטרות המשותפות של אנשי המדינות ולקידום הבנה בינלאומית ושלום עולמי.
> 
> 
> 
> 

הפרק השני של ההצהרה מתארת את השונות בין המדינות החברות בחבר העמים – הכולל הן מדינות עשירות, והן מדינות עניות על פני שש יבשות ולצד חמישה אוקיינוסים.

הפרק השלישי של ההצהרה קובע כי כל מדינה יכולה להיות חברה בכל ארגון בינלאומי, או לבחור שלא לנקוט בצד כלשהו. פרק זה נכתב בשיאה של המלחמה הקרה ונועד לאפשר למדינות החברות להישאר בלתי מזדהות בסכסוך זה.

עשרת הפרקים הבאים מתארים את המטרות הפוליטיות של הארגון: קידום שלום עולמי ותמיכה בארגון האומות המאוחדות; קידום חירויות האדם ואגליטריות; מיגור העוני, הבורות, המחלוקת, וקידום שוויון כלכלי; קידום סחר חופשי; קידום שיתוף פעולה בין מוסדות של המדינות החברות בחבר; רב תרבותיות; דחיית לחץ פוליטי.

פסקת הסיכום של ההצהרה קובעת כי:

> 
> יחסים אלה אשר אנו רוצים לטפח ולקדם, מאחר שאנו מאמינים כי איגוד רב לאומי זה שלנו יכול לסייע לקדם את ההבנה בין בני האדם, ובין האומות, ולסייע למיגור ההפליה המבוססת על הבדלי גזע, צבע עור, או אמונה, לקדם ולחזק חרויות אדם, לתרום להעשרת חיי כולם, הלוות מקור רב השפעה על השלום בין האומות.
> 
> 
> 
> 

בסיום ההצהרה מצוין כי החבר יאבק ב"לחץ פוליטי" ככלי לקידום מדיניות. בכך הארגון שמט למעשה את היכולות שלו עצמו לקדם נושאים אחרים שאינם מפורטים לעיל. בעיה זו נפתרה במסגרת הצהרת הרארה אשר הרשתה לחבר להשפיע על חברי החבר עצמם.

קישורים חיצוניים
----------------

* תוכן ההצהרה

| חבר העמים הבריטי |
| --- |
| מדינות חברות | 

|  |  |
| --- | --- |
| **ממלכות חבר העמים** | אנטיגואה וברבודה • אוסטרליה • איי שלמה • איי בהאמה • בליז • ג'מייקה • גרנדה • הממלכה המאוחדת • טובאלו • ניו זילנד • סנט וינסנט והגרנדינים • סנט לוסיה • סנט קיטס ונוויס • פפואה גינאה החדשה • קנדה |
| אחרות | אוגנדה • אסוואטיני • בוטסואנה • בנגלדש • ברוניי • ברבדוס • גאנה • גיאנה • דומיניקה • דרום אפריקה • הודו • ונואטו • זמביה • טונגה • טנזניה • טרינידד וטובגו • לסוטו • מאוריציוס • מוזמביק • מלאווי • מלזיה • מלטה • נאורו • ניגריה • נמיביה • סיירה לאון • סיישל • סינגפור • סמואה • סרי לנקה • פיג'י • פקיסטן • קיריבטי • קמרון • קניה • קפריסין • רואנדה |

 |  |
| חברות לשעבר | אירלנד • גמביה • המלדיביים • ניופאונדלנד • זימבבואה |
| נושאי משרה | צ'ארלס השלישי, ראש חבר העמים • מושל כללי |
| אירועים וסמלים | משחקי חבר העמים • דגל חבר העמים • יום חבר העמים |
| מסמכי יסוד | הצהרת בלפור (1926) • חוק וסטמינסטר • הצהרת לונדון • הצהרת סינגפור • הצהרת לוסקה • הצהרת לאנגקאווי • הצהרת הארארה • הצהרת אדינבורו |
**הצהרת לונדון** (באנגלית:  **The London Declaration**) היא הצהרה שניתנה על ידי ממשלות חבר העמים הבריטי בשאלת המשך חברותה של הודו בחבר העמים. ההצהרה ניתנה ב-28 באפריל 1949, והחלה למעשה את השלב הנוכחי באופיו של חבר העמים הבריטי. להצהרה שני סעיפים עיקריים:

1. מתן אפשרות לחבר העמים הבריטי לקבל אליו כחברות מדינות אשר אינן ממלכות חבר העמים או אשר הפסיקו להיות ממלכות חבר העמים.
2. שם הארגון שונה מ"חבר העמים הבריטי" ('British Commonwealth') ל"חבר העמים" ('Commonwealth of Nations')

הצהרה זו נועדה לאפשר לחבר העמים להתמודד עם השינויים הפוליטיים, במסגרתם מדינות רבות אשר היוו חלק מהאימפריה הבריטית קיבלו עצמאות והעדיפו להפוך לרפובליקות במקום להישאר מונרכיות. בכך מהווה ההצהרה המשך להצהרת בלפור משנת 1926 ולחוק וסטמינסטר משנת 1931.

מאחר שבראש חבר העמים הבריטי עומד המונרך האנגלי נאלצה ממשלת הודו להצהיר כי היא מכירה במונרך האנגלי כסמל של חבר העמים ושל חבריו הריבוניים והעצמאיים. נוסחה זו הייתה פשרה שהושגה בין המדינות השונות של החבר, בעקבות מחלוקת שנדונה במועצת ראשי הממשלה של החבר בפגישתם בשנת 1948. בפגישה זו הציב ראש ממשלת הודו ג'ווהרלל נהרו מסמך ובו עשר נקודות במסגרתו הוצע כי נשיא הודו יכהן כנציג המונרך הבריטי בהודו, אולם בריטניה התנגדה להצעה זו. בפגישה נוספת שנערכה באפריל 1949 התנגד נהרו לשני סוגי חברויות בחבר העמים, ונאלץ להסכים להכיר במעמדו של המונרך הבריטי בהודו, אולם הוסכם שיהא מדובר במעמד שונה מאשר המעמד שהיה לו קודם לעצמאות הודו, ובהתאם נוסחה ההצהרה. בפגישה זו נוכח ראש ממשלת דרום אפריקה, דניאל פרנסואה מאלאן אשר נבחר לתפקיד זמן קצר לאחר מכן (קודמו לתפקיד, יאן סמאטס, אשר הפסיד בבחירות שנערכו, התנגד לפשרה שהושגה).

ג'ורג' השישי, מלך הממלכה המאוחדת תמך בהפרדת סמכויותיו כמונרך השולט בממלכות השונות, לבין סמכויותיו כראש חבר העמים.

קישורים חיצוניים
----------------

* חבר העמים המודרני

| חבר העמים הבריטי |
| --- |
| מדינות חברות | 

|  |  |
| --- | --- |
| **ממלכות חבר העמים** | אנטיגואה וברבודה • אוסטרליה • איי שלמה • איי בהאמה • בליז • ג'מייקה • גרנדה • הממלכה המאוחדת • טובאלו • ניו זילנד • סנט וינסנט והגרנדינים • סנט לוסיה • סנט קיטס ונוויס • פפואה גינאה החדשה • קנדה |
| אחרות | אוגנדה • אסוואטיני • בוטסואנה • בנגלדש • ברוניי • ברבדוס • גאנה • גיאנה • דומיניקה • דרום אפריקה • הודו • ונואטו • זמביה • טונגה • טנזניה • טרינידד וטובגו • לסוטו • מאוריציוס • מוזמביק • מלאווי • מלזיה • מלטה • נאורו • ניגריה • נמיביה • סיירה לאון • סיישל • סינגפור • סמואה • סרי לנקה • פיג'י • פקיסטן • קיריבטי • קמרון • קניה • קפריסין • רואנדה |

 |  |
| חברות לשעבר | אירלנד • גמביה • המלדיביים • ניופאונדלנד • זימבבואה |
| נושאי משרה | צ'ארלס השלישי, ראש חבר העמים • מושל כללי |
| אירועים וסמלים | משחקי חבר העמים • דגל חבר העמים • יום חבר העמים |
| מסמכי יסוד | הצהרת בלפור (1926) • חוק וסטמינסטר • הצהרת לונדון • הצהרת סינגפור • הצהרת לוסקה • הצהרת לאנגקאווי • הצהרת הארארה • הצהרת אדינבורו |
**ג'ורג' אובסאניקוב** (ברומנית: **Gheorghe Ovseanicov**; נולד ב-12 באוקטובר 1985) הוא כדורגלן מולדובי המשחק בעמדת החלוץ בגרניצ'רול גלודני.

קריירה
------

אובסאניקוב התחיל את הקריירה שלו בלוקומוטיבה בלץ מהליגה השלישית במדינה, ממנה עבר לפלורשט וכעבור שנתיים חזר ללוקומוטיבה.

בקיץ 2006 חתם בזאריה בלץ מליגת העל המולדובית. בעונת 2008/2009 הבקיע 13 שערים ובעונה שלאחר מכן כבש 9 שערים עד לאמצע העונה. בינואר 2010 הושאל לקרקוביה קרקוב מליגת העל הפולנית בה שיחק עד לסיום העונה.

בינואר 2012 הושאל להפועל ראשון לציון מליגת העל, בה הבקיע 3 שערים ב-16 משחקים שלא עזרו לקבוצתו להישאר בליגה. בהמשך הושאל גם לסונקר הקזחית, ראפיד ג'ידיג'יצי, דאצ'יה קישינב וטירספול.

בינואר 2019 עזב את זאריה בלץ וחתם בספרנצה דרוקיה מהליגה השנייה וכעבור שנה חתם בגרניצ'רול גלודני מאותה הליגה.

ב-24 במאי 2008 אובסאניקוב ערך את הופעת הבכורה שלו בנבחרת מולדובה בהפסד 1-0 לקרואטיה. ב-14 באוקטובר 2009 הבקיע את שער הבכורה שלו בנבחרת בהפסד 3-2 ללטביה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ורג' אובסאניקוב"**.
סר **סמיואל ג'ורג' בונהאם** (באנגלית: **Sir Samuel George Bonham**; בסינית: 文咸 או 般咸; ‏7 בספטמבר 1803 - 8 באוקטובר 1863) היה מושלה השלישי של הונג קונג.

קורות חיים
----------

בונהאם נולד בפאוורשאם שבקנט והיה בנם של רב החובל ג'ורג' בונהאם (שעבד בחברת הודו המזרחית הבריטית) ושל איזבלה, רעייתו השנייה. אביו טבע עם ספינתו בשנת 1810 בהיותו בן 7.

בשנת 1837 מונה בונהאם לתפקיד מושל מושבת המיצרים (סינגפור והסביבה), תפקיד בו כיהן עד שנת 1843. לאחר תום כהונתו שירת בחברת הודו המזרחית וב-20 במרץ 1848 מונה לתפקיד המושל השלישי של הונג קונג, וכן לתפקיד נציג מוסמך של החברה - האחראי על הסחר עם סין.

בתקופת כהונתו כמושל הקפיד על תקציב מאוזן ועודד את שוק הנדל"ן בהונג קונג במטרה להגביר את הכנסות הממשל ממסים. במהלך כהונתו נאבק חיל הים המלכותי הבריטי על השליטה בים שסביב הונג קונג למול שודדי הים ששלטו אז באזור. בשנת 1850 קיבל את תואר אביר מסדר האמבט, ובשנת 1852 קיבל תואר ברונט.

בשנת 1846 נשא בונהאם לאישה את אלן אמיליה ברנארד, ונולד להם בן אחד - ג'ורג' פרנסיס בונהאם.

בונהאם פרש מתפקידו באפריל 1854.

רעייתו של בונהאם נפטרה בשנת 1859. בונהאם עצמו נפטר ב-8 באוקטובר 1863.

על שמו של בונהאם נקראים רחוב בונהאם בסינגפור, ומספר רחובות באי הונג קונג.

לקריאה נוספת
------------

ויקישיתוף מדיה וקבצים בנושא **ג'ורג' בונהאם** בוויקישיתוף
* ג'י. בי. אנדקוט, **ביוגרפיה של ראשיתה של הונג קונג**, 1862, הוצאת אוניברסיטת הונג קונג

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 69152501158810682174
* WorldCat: viaf-69152501158810682174

 |
**ג'ורג' ארנאלד** (באנגלית: **George Arnald** ‏; 1763 – 21 בנובמבר 1841) היה צייר בריטי שהתמחה בנופים, כולל תצוגות טופוגרפיות. הוא ידוע בעיקר בזכות הציור המהולל שלו המתאר את קרב הנילוס.

ביוגרפיה
--------

ג'ורג' ארנאלד נולד בשנת 1763. בבדפורשייר או בברקשייר.

יש מעט מידע על שנותיו הראשונות, אך מאמינים שהוא החל את חיי העבודה שלו כמשרת בית לפני שפנה ללימודי האמנות. הוא היה תלמידו של צייר הנוף והחרט ויליאם פת'ר (בערך 1738–1821).

ארנאלד הציג לראשונה באקדמיה המלכותית ב-1788, ובסופו של דבר הוצגו שם 176 יצירות. הוא גם הציג 63 עבודות במוסד הבריטי. הוא נבחר כחבר עמית באקדמיה המלכותית ב-5 בנובמבר 1810, אך מעולם לא התקבל לחברות מלאה. בשיחה עם סר ג'ורג' בומונט, שהיה בעל השפעה בהקמת המוסד הבריטי והגלריה הלאומית, ויליאם וורדסוורת' קונן על חוסר ההשכלה של ארנאלד, וקבע שהוא "... היה צייר טוב יותר, אילו הגאונות שלו הייתה מובילה אותו לקרוא יותר בחלק המוקדם של חייו... אינני חושב שניתן להצטיין בציורי נוף ללא תמיכת חזקה של הרוח הפואטית".

ג'ורג' ארנאלד, קרב הנילוס
כנראה עבודתו הידועה והמוערכת ביותר הייתה חריגה מהנושא הרגיל שלו. הציור - "חורבן ל'אוריינט' בקרב על הנילוס, 1 באוגוסט 1798" הוא היצירה הימית הידועה היחידה של ארנאלד, והיה אחד מארבעה ציורים שהוזמנו תמורת 500 פאונד כל אחד במסגרת תחרות ציורים של המוסד הבריטי. הוא הוצג במוסד הבריטי בשנת 1827 וכעת הוא מוצג במוזיאון הימי הלאומי בגריניץ', לונדון. הוא מופיע בתור "תמונה בתוך תמונה" ביצירה של תומאס דוידסון, התלויה לצד דיוקנו המפורסם של לורד נלסון של מוואל אבוט בגלריה בבית החולים גריניץ'.

ארנלד היה חברו של הצייר ג'ון וארלי, ובשנים 1798 ו-1799 סיירו השניים יחד בוויילס. תלמידיו כללו את צייר הדיוקנאות הנרי ויליאם פיקרסגיל, שהפך לאקדמאי מלכותי מן המניין ואשר יושביו הבולטים כללו את ויליאם וורדסוורת', הדוכס מוולינגטון וסר רוברט פיל.

בנוסף לאיורים למספר ספרים, פרסם ארנאלד בעצמו אלבום ציורים של נהר המז, צרפת בשנת 1828. בשנת 1839 פרסם מאמר על ציור נוף בשמן, שהיה מאויר על ידי דיאגרמות שונות ועם שני ציורים מקוריים בשמן שצוירו על פי העקרונות המובאים במאמר.

ארנלד מת בפנטונוויל, לונדון ב-21 בנובמבר 1841.

אוספים
------

עבודתו של ארנלד מופיעה באוספים הכוללים את אוסף טייט, אוסף האקדמיה המלכותית לאמנויות, גלריית הדיוקנאות הלאומית, לונדון, והאוספים של אוניברסיטת ליאז' בבלגיה. התמונה של צבא קרומוול צועד לווינצ'סטר נמצאת במוזיאון העיר ווינצ'סטר.

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ג'ורג' ארנאלד** בוויקישיתוף

הערות שוליים
------------

1. ↑  Biography of George Arnald, web.archive.org, ‏2003-09-02
2. 1 2  Art and artists | Royal Academy of Arts, www.royalacademy.org.uk
3. ↑  "Altick, Richard D.Paintings From Books: Art and Literature in Britain 1760–1900, Ohio State University Press", web.archive.org, ‏2008-12-18
4. ↑  "The Greenwich Hospital collection BHC 1811 at Portcities.org.uk", web.archive.org, ‏2008-12-01

|  |  |
| --- | --- |
| בקרת זהויות עריכת הנתון בוויקינתונים | 
* DSI: 180
* ISNI: 0000 0000 6704 2775
* LCCN: nr91035306
* RKD: 2493
* SNAC: w61v60x4
* ULAN: 500015991
* VIAF: 17081703
* WorldCat: lccn-nr91035306

 |
**לוקיוס יוליוס קיסר ויפסניוס** (17 לפנה"ס - 2), היה אציל רומאי מהשושלת היוליו-קלאודית.

תולדות חייו
-----------

לוקיוס היה בנו של המצביא הבכיר ביותר של אוגוסטוס, מרקוס ויפסניוס אגריפה ובתו של אוגוסטוס יוליה.

עוד לפני שמלאו לו שנה, אומץ לוקיוס על ידי סבו, הקיסר אוגוסטוס, יחד עם אחיו הבכור גאיוס מתוך מטרה לטפח את שני הילדים כיורשיו. לוקיוס גדל בבית סבו שהיה מופקד באופן אישי על חינוכו.

למרות אהבתו הגדולה אל נכדיו לא תמיד היה אוגוסטוס מרוצה מהתנהגותם, שנטתה להיות מפונקת, שחצנית וחוצפנית אולם למרות זאת לא סר חינם והם המשיכו להיות מטופחים כיורשיו.

למרות גילו הצעיר מונה לוקיוס לקונסול בשנת 2 לפנה"ס, בעיקר הודות לסבו. באותה שנה קיבל לוקיוס את התואר "נסיך הנעורים" (לטינית: principes iuventutis) ויצא לסיור אצל הלגיונות שהיו מוצבים בהיספניה (כיום ספרד).

לוקיוס נפטר כתוצאה ממחלה פתאומית בשנת 2 בעת ששהה במסליה שבגאליה (כיום מרסיי בצרפת).

קישורים חיצוניים
----------------

ויקישיתוף מדיה וקבצים בנושא **לוקיוס קיסר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275980205171
* GND: 118869833
* ISNI: 0000 0000 6299 7433
* LCCN: n87929457
* NLP: A37000329
* SELIBR: 274639
* SUDOC: 164916245
* VcBA: 495/71962
* VIAF: 88932501
* WorldCat: viaf-88932501

 |
פירוש נוסף ערך זה עוסק באבן חן מקראית. אם התכוונתם לעמותה, ראו ישפה (עמותה).

**יָשְׁפֵה** (או בלעז: **Jasper**) היא האבן השלישית בטור הרביעי בחושן הכהן הגדול, והיא מיוחסת לשבט בנימין. הישפה היא אבן בצבע אדום חום וללא זוהר.

הישפה במקורות
-------------

> 
> וְהַטּוּר, הָרְבִיעִי--תַּרְשִׁישׁ וְשֹׁהַם, וְיָשְׁפֵה; מְשֻׁבָּצִים זָהָב יִהְיוּ, בְּמִלּוּאֹתָם.
> 
> 
> 
> — ספר שמות, פרק כ"ח, פסוק כ'
> 

> 
> בְּעֵדֶן גַּן-אֱלֹהִים הָיִיתָ, כָּל-אֶבֶן יְקָרָה מְסֻכָתֶךָ אֹדֶם פִּטְדָה וְיָהֲלֹם תַּרְשִׁישׁ שֹׁהַם וְיָשְׁפֵה, סַפִּיר נֹפֶךְ, וּבָרְקַת וְזָהָב; מְלֶאכֶת תֻּפֶּיךָ וּנְקָבֶיךָ בָּךְ, בְּיוֹם הִבָּרַאֲךָ כּוֹנָנוּ.
> 
> 
> 
> — ספר יחזקאל, פרק כ"ח, פסוק י"ג
> 

> 
> ומפתח על האבנים שמות השבטים כתולדותם--ונמצא כותב על האודם ראובן, ועל ישפה בנימין; וכותב בתחילה למעלה מראובן אברהם יצחק ויעקוב, וכותב למטה מבנימין שבטי יה--כדי שיהיו כל האותיות מצויות שם.
> 
> 
> 
> — ספר עבודה, הלכות כלי המקדש והעובדים בו ט', ז'
> 

> 
> בנימין על ישפה, והיא כלולה מגונים הרבה אדמה שחורה ירוקה. וסגלתה לעצור הדם, ונתנה לבנימין לפי שנשתנה לבו לגונים הרבה, וחשב מחשבות במכירתו של יוסף אם יגלה הדבר לאביו אם לא ואף על פי כן נתגבר על יצרו והיה מעצר לרוחו ולא גלה לאביו, כמו שעוצרת את הדם, ונקרא ישפה שתי מלות יש פה, וזה יורה מעלתו שאף על פי שהיה לו פה והיה לו לגלות שתק ולא גלה (ע"כ דברי רבינו בחיי)
> 
> 
> 
> — הרב אליהו הכהן, מדרש תלפיות
>

תרגומים
-------

* תרגום ירושלמי קורא לישפה "מרגלא" וגם בשמות רבה היא נקראת "מרגליטוס". על פי מקורות אלה בעצם מדובר במרגלית, פנינה שמקורה בצדפות מן הים.
* אצל יוסף בן מתתיהו ב"מלחמת היהודים" מתורגמת ישפה ל-Chrisolitos אוליבין, וב"קדמוניות היהודים".
* Beryllion (בריל) מופיע גם בתרגום וולגטה.
* תרגום אונקלוס קורא לה "פנטירי", כלומר "נמר", ורומז בכך שמדובר באבן צהובה, ייתכן שהליודור או אוליבין.
* פליניוס הזקן מזהה את הישפה עם **ג'ספר**. קרבה אטימולוגית לשמות בשפות רבות, מניחה זיהוי זה בסבירות גבוהה:
	+ **Jasper** באנגלית
	+ **Jaspis** ביוונית
	+ **Iaspis** בלטינית
	+ **יַסְפּוּ** באכדית
	+ **יַשֻׁם** בפרסית
	+ **יַשְׁבֻּ** ו**יַשְׁפֻן** בערבית
	+ **яшма (Yashma)‎** ברוסית
* על פי פרשנות המהר"ל בספרו "נצח ישראל" (נא), לתלמוד בבלי (בבא בתרא עה א), ישפה הגוון שלו דומה לאש, ולכן הוא צריך להיות מזוהה עם ג'ספר.
* מכון המקדש מזהים את האבן עם אופאל.

אבני חן ומינרלים המיוחסים לישפה
-------------------------------

* פנינהפנינה
* אוליביןאוליבין
* הליודורהליודור
* ישפהישפה
* אופאלאופאל

ראו גם
------

* דמה בן נתינה

לקריאה נוספת
------------

* מ' סברדמיש וא' משיח, **אבני חן**, הוצאת מדע אבנים יקרות
* **עולם התנ"ך**, ספר שמות, הוצאת דודזון-עתי

קישורים חיצוניים
----------------

ויקישיתוף מדיה וקבצים בנושא **ישפה** בוויקישיתוף
* אודות תרגום שמות אבני חן
* ישפה, באתר אנציקלופדיה בריטניקה (באנגלית)

לחצו כדי להקטין חזרה

לחצו להגדלה

לדף הקובץתמונה אינטראקטיבית (לחצו להסבר)‏

---

אבני החושן

|  |  |
| --- | --- |
| בקרת זהויות עריכת הנתון בוויקינתונים | 
* GND: 4350004-3

 |
אלברט איינשטיין, מגדולי הפיזיקאים, אשר פיתח את תורת היחסות
**פיזיקאי** הוא מדען העוסק בחקר הפיזיקה.

הכשרה למקצוע פיזיקאי ניתנת באוניברסיטאות, במחלקות לפיזיקה, בהתמחויות שונות, שהעיקריות שבהן הן פיזיקה תאורטית ופיזיקה ניסויית. שתי ההתמחויות כוללות הכרות עם תאוריית הפיזיקה, אך בעוד שהפיזיקאי הניסויי בוחן את השערותיו באמצעות ניסוי, הפיזיקאי העיוני מנסה להסביר את תוצאות הניסויים באמצעות מודל מתמטי ולספק תחזיות לתוצאות של ניסויים עתידיים. הפיזיקאי העיוני עשוי לפתח תוכנות מחשב לשם עריכת סימולציות או חישובים נומריים כבדים (בדרך כלל עבור פתרון בעיות מתמטיות אשר בלתי ניתנות לפתרון אנליטי), בעוד שהפיזיקאי הניסויי עשוי לפתח מכשירי מדידה ושיטות חדשות לביצוע ניסויים. גם הפיזיקאי הניסויי משתמש במחשב לשם עריכת סימולציות של ניסויים, עיבוד התוצאות מניסויים, כיול מכשירי המדידה ואינטראקציה עם מכשירי מדידה מתוחכמים נעשים על פי רוב באמצעות מחשבים.

מכיוון שהפיזיקאי העיוני זקוק בדרך כלל רק לכוח חישוב, אשר מסופק לעיתים על ידי מחשב ביתי, קל למצוא מימון לפעילות בפיזיקה עיונית. הפיזיקאי העיוני יכול לעבוד גם בביתו. הפעילות בפיזיקה ניסויית לעומת זאת כרוכה בצרכים כספיים גבוהים בדרך כלל, ולכן היא מוגבלת למוסדות מחקריים, ולעיתים מחייבת שימוש במתקני ניסוי יחידים מסוגם בעולם, כגון CERN.

בישראל מתקיימים לימודי פיזיקה בכל האוניברסיטאות מלבד אוניברסיטת חיפה.

פיזיקאים פעילים באוניברסיטאות, בהוראה ובמחקר בענפי הפיזיקה הרבים. בנוסף להוראה במסגרת המחלקות לפיזיקה, ניתנים קורסי יסוד בפיזיקה גם לתלמידי הנדסה, מדעים מדויקים ורפואה. פיזיקאים מועסקים גם בתעשייה, ובפרט בתעשיית ההיי טק.

אות ההוקרה החשוב ביותר על הישגים בתחום הפיזיקה הוא פרס נובל לפיזיקה, המוענק לפיזיקאים ולעוסקים בתחומים קרובים.

ראו גם
------

* רשימת פיזיקאים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פיזיקאי** |
| ויקיציטוט ציטוטים בוויקיציטוט: **פיזיקאי** |
| ויקישיתוף תמונות ומדיה בוויקישיתוף: **פיזיקאי** |

* פיסיקאים, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546013305171
* BnF: cb119338770 (data)
* GND: 4045968-8
* LCCN: sh85101651
* NDL: 00561125
* NKC: ph114600

 |
**הליגה הפלופונסית** (ידועה גם כברית הפלופונסית) הייתה ברית בין מספר ערי מדינה בראשות ספרטה, ביוון העתיקה. הרכב הליגה השתנה עם השנים, אך מרכזה היה בחצי האי פלופונסוס, שם כללה את כל המדינות פרט לאכאיה וארגוס.

פלופונסוס, תצלום לוויין
שיאה של הליגה היה בין הקמתה בשנת 555 לפנה"ס למחצית הראשונה של המאה ה-4 לפנה"ס, כאשר כמעט כל הפולייס היווניות, כולל אתונה ותבאי, היו חברות בליגה. לאחר הדיפת הפלישה הפרסית בשנת 479 לפנה"ס, הספרטנים רצו להתרכז בבעיות פנים יווניות והאתונאים הקימו ליגה משלהם - הליגה האטית-דלית. בשנת 431 לפנה"ס פרצה מלחמה בין שתי הליגות, המלחמה הפלופונסית. לאחר יציאת אתונה מהברית, עדיין כללה הברית ערים ושטחים נרחבים ביוון (כל פלופונסוס ורוב יוון המרכזית). 

לאחר הניצחון על אתונה כוח הספרטנים נחלש. הם הסתבכו במלחמה עם הפרסים, שלא הצליחו בה יותר מדי. בשנת 398 לפנה"ס היה מרד נגד הספרטנים ביוון. הם הצליחו להתגבר עליו בקושי רב ובשנת 371 לפנה"ס תבאי הכריזה עליהם מלחמה. במלחמה זו, הצבא הספרטני הובס בפעם הראשונה מזה 300 שנה (קרב לאוקטרה, 371 לפנה"ס). כתוצאה מכך הליגה התפרקה מרוב חברותיה ונשארה בגבולות הפלופונסוס בלבד. לאחר התבוסה הראשונית התבאיים עזרו לארקאדים לפרוש מהברית עם ספרטה וכעבור כמה שנים פלשו שוב לאדמת ספרטה. הספרטנים הצליחו לנצח אותם הפעם, אך במחיר גבוה מדי. כתוצאה מהמלחמות האחרונות הספרטנים ירדו מגדולתם ולא הצליחו להשתקם עוד לעולם והפכו לפוליס משני. במשך הזמן הם שולבו בכוח בליגה האכאית
על ידי האימפריה הרומית.

ראו גם
------

* הליגה האכאית
* הליגה האיטולית
* מלחמת פרס–יוון
* הליגה הבויאוטית
* הליגה האטית-דלית

קישורים חיצוניים
----------------

* הליגה הפלופונסית, באתר אנציקלופדיה בריטניקה (באנגלית)
* הליגה הפלופונסית, באתר אנציקלופדיית ההיסטוריה העולמית (באנגלית)
פירוש נוסף ערך זה עוסק במרכז קניות בהונג קונג. אם התכוונתם לגורד שחקים בסין, ראו הפסגה (גואנגג'ואו).

מגדל הפסגה הממוקם בפסגת ויקטוריה, מבט מדרך פארק.
**מגדל הפסגה** (באנגלית: **Peak Tower**; בסינית: **凌霄閣**) הוא מרכז קניות ומסעדות הממוקם בבקע ויקטוריה (Victoria Gap) הממוקם בראש פסגת ויקטוריה שבהונג קונג, בסמוך לשיאה של הפיסגה. במבנה זה ממוקמת התחנה העליונה של הפוניקולר רכבל הפסגה. מרכז הקניות והרכבל מצויים בבעלות ובניהול קבוצת מלונות הונג קונג ושנגחאי (Hongkong and Shanghai Hotels) - המנהלים גם את מלון פנינסולה. למבנה צורת ווק ייחודית.

המגדל ממוקם בגובה 396 מטרים מעל פני הים, 156 מטרים מתחת לשיאה של פסגת ויקטוריה. המגדל הוקם בבקע בפסגה, במטרה שלא לפגוע בקו הרקיע הטבעי של הפסגה, ותכנונו נעשה כך שגובהו לא יעלה על 428 מטרים מעל פני הים. ניתן אמנם לראות את המגדל מאזור סנטרל ומנמל ויקטוריה אולם שיאו של המגדל נמוך משיאה של פסגת ויקטוריה.

היסטוריה
--------

בשנת 1868 הקים סר ריצ'רד מקדונל, מושל הונג קונג בית נופש על הפסגה במטרה ליהנות מאקלימה הנוח ביחס לאזור החוף של האי הונג קונג. בעקבותיו החלו עשירי האי להקים מבני נופש בפסגה. זמן מה לאחר מכן, בשנת 1873 הוקם על הפסגה מלון בבעלותו של אלכסנדר פינדלי סמית' (המלון נהרס בשריפה בשנת 1938), אשר בשנת 1881 ביקש וקיבל אישור להקים רכבל המוליך אל הפסגה.

בשנת 1971 החלה בניית מרכז קניות במיקום תחנת הרכבל העליונה. מרכז קניות ומגדל תצפית זה (הדור הראשון של מגדל הפסגה) נפתח לציבור ב-29 באוגוסט 1972. בראש המגדל ניצבה "מסעדת המגדל" שניצבה על מבנה גשר שנתמך על ידי שני עמודים.

המבנה הנוכחי הושלם בשנת 1997 בתכנונו של האדריכל הבריטי טרי פארל. למבנה שבע קומות ושטחו 10,400 מ"ר. במבנה ממוקמים מסעדות, חנויות, מוזיאון "המוזריות של ריפלי" (Ripley's Believe It or Not! Odditorium), וכן אטרקציה שנקראה "ההרפתקאה ההיסטורית של הונג קונג" (*Hong Kong's Historical Adventure*) במסגרתה נסעו המבקרים בין סצנות המתארות את ההיסטוריה של הונג קונג.

בשנת 2000 נסגרה "ההרפתקאה ההיסטורית של הונג קונג" ובמקומה נפתח מוזיאון השעווה מאדאם טוסו הונג קונג.

המבנה שופץ בשנת 2006 ונוספה לו קומה נוספת ומרפסת תצפית הצופה לעבר נמל ויקטוריה ונמל אברדין.

קישורים חיצוניים
----------------

ויקישיתוף מדיה וקבצים בנושא **מגדל הפסגה** בוויקישיתוף
* אתר האינטרנט הרשמי של מגדל הפסגה
**שתיל** (ראשי תיבות של **ש**ירותי **ת**מיכה ו**י**ייעוץ **ל**קידום) הוא ארגון חברתי שמטרתו ל"ספק שירותי תמיכה וייעוץ לקידום שינוי חברתי בישראל" אשר הוקם בשנת 1982 על ידי הקרן החדשה לישראל.

פעילות
------

שתיל מספקים ייעוץ לארגונים במגוון תחומים, ביניהם: ייעוץ ארגוני, ייעוץ לפיתוח משאבים, ייעוץ אסטרטגי, כלים להערכה ומדידה, ניהול קהילה ועוד. הכשרות בתחומים אלה מתקיימות במסגרת קמפוס שתיל, וכן פועלים להנגשת ידע וכלים לשינוי חברתי במגוון ערוצי תוכן. המרכז לשינוי מדיניות מתמחה בייעוץ ללובי וקידום מדיניות, בעבודה עם גורמי ממשל, ובייעוץ לעבודה עם תקשורת, ניהול קמפיינים והשפעה בדיגיטל.

הפעילות מתבצעת בשלושה סניפים ובאתר אינטרנט המספק מידע על ארגונים לשינוי חברתי, אירועים חברתיים, הכשרות, לוח דרושים ועוד. 

שתיל מעריכים כי הם מסייעים לכאלף ארגונים והתארגנויות בשנה, בשלבי הקמתם ובפעילות השוטפת.

ב-2006 זכה שתיל למעמד של יועץ מיוחד למועצה הכלכלית חברתית של האו"ם (ECOSOC) בעקבות המלצתו של משרד החוץ.

תוכנית עמיתי אברט
-----------------

שתיל מפעילה תוכנית מלגות שבמסגרתה מוענקת לסטודנטים מלגה שנתית בתמורה להשתלבות בארגונים התורמים לקהילה ועשויים לשנות את פני החברה. לצד פעילותם בעמותות נוטלים משתתפי התוכנית חלק במפגשי למידה והעשרה בנושאי שינוי חברתי.

מנהלות
------

* שרה קרניאל (1983-1982)
* שרי ריבקין (1998-1983)
* רחל ליאל (2009-1998)
* רונית הד (2009 - 2018)
* אסתר סיוון (2018 ואילך)

קישורים חיצוניים
----------------

ויקישיתוף מדיה וקבצים בנושא **שתיל** בוויקישיתוף
* אתר האינטרנט הרשמי של שתיל
* מרכז חוק-העוני הדרומי

הערות שוליים
------------

1. ↑  עדה כהן, כינוס שתי"ל עסק בדרכים לשינוי חברתי, מעריב, 20 בספטמבר 1989
2. ↑  ארגון שתיל מונה ליועץ מיוחד לאקוסוק - המועצה הכלכלית חברתית של האו"ם, אתר "אפוק טיימס לישראל", 27 באוגוסט 2007
**אנטוניו בלנקו קונדה** (בספרדית: **Antonio Blanco Conde**; נולד ב-23 ביולי 2000 במונטלבאן דה קורדובה שבספרד) הוא כדורגלן ספרדי המשחק בעמדת הקשר האחורי בקבוצת דיפורטיבו אלאבס.

קריירת מועדונים
---------------

בלנקו הגיע למחלקת הנוער של ריאל מדריד מהלה ליגה בשנת 2013, והחל לשחק בריאל מדריד קסטיליה, קבוצת המילואים של המועדון, בשנת 2018. ב-21 באפריל 2021 הוא ערך את הופעת הבכורה שלו בקבוצה הראשונה של המועדון, בניצחון 0–3 על קדיס במסגרת המחזור ה-31 לעונת 2020/2021. בסך הכל ערך בלנקו ארבע הופעות ליגה בעונה זו.

ב-18 באוגוסט 2022 הושאל לקדיס.

קריירה בינלאומית
----------------

בלנקו היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021.

הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 0–4 על נבחרת ליטא במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
אטול אוליטי בצילום מהאוויר
**אוליטי** הוא אטול שנמצא באיי קרוליין שבמערב האוקיינוס השקט. האטול מורכב מ-40 איים קטנים ששטחם הכולל הוא 4.5 קמ"ר, המקיפים לגונה ששטחה 548 קמ"ר (הרביעית בשטחה בעולם). האטול מהווה חלק ממדינת יאפ שבמיקרונזיה. אוכלוסיית אוליטי הייתה 773 תושבים בשנת 2000. ארבעה מתוך איי האטול מיושבים: **פאלאלופ**, **אזור**, **מוגמוג** ו**פדאראי**, כאשר **פאלאלופ** הוא הנגיש מביניהם מאחר שיש בו מסלול המראה, מלון קטן, תחנת דלק, חנות ובית ספר תיכון. **מוגמוג** מהווה מושבו של הצ'יף הגבוה של אוליטי אולם לכל אחד מארבעת האיים המיושבים יש צ'יף משלו.

ישנן מספר ספינות שקועות מימי מלחמת העולם השנייה בלגונה, שכן בסביבות האי נערכו מספר קרבות במהלך המלחמה. חלק מהספינות נהגו לדלוף דלק אולם הצי האמריקאי ביצע מבצע ניקוי בפברואר 2003. הים בסביבות אוליטי ממשיך להיות מתאים לדיג ולצלילה למרות שמספר טייפונים בשנים האחרונות שחקו חלק מהשוניות.

מספר התושבים באוליטי משתנה כל הזמן משום שבני האיים נוהגים לעבוד או ללמוד בחו"ל ואז לחזור. באירועים מיוחדים כמו סיום לימודים, חתונות או לוויות מספר התושבים יכול לעלות במידה רבה.

חלק מהאיים כוללים כעת רשת חשמל והכנסת טלפונים סלולריים ונגני וידאו הביאו לאטול המבודד הזה את העולם החיצוני.

היסטוריה
--------

אוליטי התגלה על ידי יורד הים הפורטוגלי דייגו דה רוצ'ה בשנת 1526. 

במהלך מלחמת העולם השנייה האטול היה בסיס ימי חשוב לצי האמריקני. בתחילת המלחמה היפנים הקימו באיים תחנות רדיו ומזג אוויר והשתמשו מדי פעם בלגונה כמעגן. משום כך הפציצו נושאות מטוסים אמריקאיות את האיים ב-1944 ולאחר מכן השתמשו בהם כמקום היערכות לתקיפת הפיליפינים, טאיוואן ואוקינאווה.

ב-23 בספטמבר 1944, גדוד של הצבא האמריקאי נחת ללא הפרעה באוליטי משום שהיפנים פינו את האטול מספר חודשים קודם לכן. תוך מספר חודשים עגנו בלגונה 617 ספינות שהתכוננו לתקיפה אוקינאווה. היפנים תקפו מפעם לפעם את הספינות במעגן מהאי יאפ שהיה עדיין בשליטתם, ואף הסבו נזקים לאחת מנושאות המטוסים האמריקאיות בהתקפת קמיקזה מיוחדת שיצאה מיפן.

מסלול ההמראה בפאלאלופ נבנה במהלך המלחמה והאמריקאים השתמשו בו כבסיס אווירי. באותה תקופה תושבי האי פונו לפדאראי. שאר האיים הפכו לבסיסים שסייעו לספינות בלגונה.

קישורים חיצוניים
----------------

ויקישיתוף מדיה וקבצים בנושא **אטול אוליטי** בוויקישיתוף
* אטול אוליטי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10045291
* VIAF: 316389030
* WorldCat (עם VIAF): 316389030

 |
דגי אטונס שנתפסו בספינת דיג
**אטונס שחור קווים** (שם מדעי: *Katsuwonus pelamis*) היא מין של דג טונה ממשפחת הקולייסיים החי ברחבי האוקיינוסים הפתוחים הטרופיים. מין זה הוא היחיד בסוגו והוא מדגי המאכל החשובים ביותר. בשנת 2009 נמכרו מעל 2.6 טון מיליון דגים כאלה, המספר השני של דגי מאכל לאחר העפיין פרואני (*Engraulis ringens*).

מאפיינים
--------

דגי האטונס קרובים לסוג טונה אך קטנים מהם - עד אורך 80 ס"מ בממוצע. משקלם מגיע ל-8-10 ק"ג בממוצע אך השיא נרשם באורך 108 ס"מ ומשקל 34.5 ק"ג. דגים החיים בטבע מגיעים לגיל 8 עד 12 שנים. הדג בעל רצועות אופקיות שחורות וראש גדול וכהה. העיניים בולטות והפה חרוטי עם שיניים קטנות חדות. כמו מרבית הטונות הוא בעל גוף זרים וסנפירים ארוכים ביותר וכן זנב מחודד וארוך.

האטונס הוא צייד של מיני דגים קטנים יותר כמו סרדיניים וכן של סרטנאים ודיונונים השטים באוקיינוס. להקת טונות כוללת לעיתים 50,000 פרטים הנעים במהירות גבוהה ומבלבלים ומפחידים את להקות הדגים שהם צדים. בתורם טונות אלה משמשים למאכל כרישים ודגים גדולים יותר (בעיקר מפרשניים וטונות אחרות).

אנשים ברחבי העולם מתבססים על דג זה וחלק גם דגים אותו לדיג ספורט. האטונס מגיע בעיקר מהמדינות: המלדיביים, צרפת, ספרד, מלזיה, סרי לנקה ואינדונזיה. דגים אלה נאכלים כסושי או סשימי ובמטבח האינדונזי/מלזי ישנם מתכונים מיוחדים המבוססים על הדג.

קישורים חיצוניים
----------------

ויקישיתוף מדיה וקבצים בנושא **אטונס שחור קווים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ITIS
* NCBI
* GBIF
 |

הערות שוליים
------------

1. ↑  אטונס שחור קווים באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548638205171
* NDL: 00565230

 |
פסל לבנים מאת פר קירקבי בחזית הספרייה הלאומית הגרמנית בפרנקפורט, מיין, גרמניה, 1999
התקרה בכניסה לספריה הלאומית הדנית
**פר קירקבי** (בדנית: **Per Kirkeby**; ‏1 בספטמבר 1938 – 9 במאי 2018) הוא צייר, פסל, משורר ובמאי קולנוע דני.

ביוגרפיה
--------

פר קירקבי נולד בקופנהגן, דנמרק; בוגר לימודי גאולוגיה באוניברסיטת קופנהגן (1964). עד לפני שסיים את לימודי הגאולוגיה למד בבית הספר הניסויי לאמנות Eks-skolen ועבד כצייר, פסל, סופר ואמן ליתוגרפיה, תחומים בהם הוא דבק מאז ועד היום. גאולוגיה וטבע הן תמות המהוות חלק נכבד מאמנותו של קירקבי.

ב-1974 הציג בגלריית מייקל ורנר בקולון (עדיין מייצגת אותו בגרמניה, בריטניה וארצות הברית) ופרסם את הספר Fliegende Blätter. ב-2005 הציג תערוכת יחיד במוזיאון פוקוואנג שבאסן. ב-1982 הציג תערוכת יחיד במוזיאון לאמנות מודרנית ואן אבסמיוזיאום באיינדהובן שבהולנד.

ב-1988 פרסם ספרי מאמרים על פיקאסו, מאנה ודלקרואה.

הוא לקח חלק בביאנלה של ונציה בשנים 1976, 1980, 1993, 1997 ו-2005.

ב-1999 עיצב את התפאורה לאגם הברבורים עבור ניו יורק סיטי בלט. ב-2007 עיצב את התפאורה והתלבושות של "רומיאו ויוליה" עבור ניו יורק סיטי בלט, הציג תערוכה גדולה ראשונה במוזיאון לאמנות מודרנית שנחאי זנדאי בסין ואת תערוכת "פר קירקבי" במועדון האמנות של שיקגו.

ב-2008 הוצגה תערוכת "רטרוספקטיבה לפר קירקבי" במוזיאון לואיזיאנה לאמנות מודרנית בקופנהגן, דנמרק.

ב-2009 הוצגה תערוכת "רטרוספקטיבה לפר קירקבי" מוזיאון טייט מודרן בלונדון.

עבודתיו הוצגו בתערוכות חשובות ומהוות חלק מאוספים ציבוריים מרכזיים כמו גלריית טייט, לונדון; מוזיאון המטרופוליטן לאמנות, ניו יורק; המוזיאון לאמנות מודרנית, ניו יורק; מרכז ז'ורז' פומפידו, פריז. קירקבי כיהן כפרופסור באקדמיה לאמנות בקרלסרוהה (1978-89) ובפרנקפורטר שטדלשול (2000-1989).

ב-2013 נפל ונחבט בראשו וספג פגיעה מוחית; ב-2015 הודיע שבעקבות התאונה הפסיק ליצור.

ב-2005 נשא לאישה את מארי אן דוס יונגרסן, ארכיטקטית בעלת שם מקופנהגן עליה כתב. כיום הוא מתגורר בפרוורי קופנהגן, בפרנקפורט ובאיטליה.

פרסים
-----

* 1990 - פרס האמנות של NORD/LB, הניתן עור תרומה משמעותית לאמנות בת-זמננו
* 1996 - פרס הנריק סטפנס.
* 1996 - פרס קרן Coutts לאמנות עכשווית.
* 2003 - פרס הרברט בוקי על מפעל חיים.

קישורים חיצוניים
----------------

ויקישיתוף מדיה וקבצים בנושא **פר קירקבי** בוויקישיתוף

* פר קירקבי, במסד הנתונים הקולנועיים IMDb (באנגלית)
* פר קירקבי, באתר AllMovie (באנגלית)
* פר קירקבי, במסד הנתונים הקולנועיים KinoPoisk (ברוסית)
* פר קירקבי, באתר MusicBrainz (באנגלית)
* פר קירקבי, באתר Discogs (באנגלית)
* פר קירקבי, בגלריית מייקל ורנר
* פר קירקבי, הלובר לוס אנג'לס.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007425058405171
* BNE: XX987700
* BnF: cb120149274 (data)
* GND: 118562452
* ICCU: CFIV091670
* ISNI: 0000 0001 2144 4071
* KulturNav: 1ecaf727-d113-4984-8f1e-407dd9eec35e
* LCCN: n50000722
* MusicBrainz: 58c2652b-0af9-45b6-be02-fe3f2574b2b5
* NKC: jn20000700898
* NTA: 069594422
* RKD: 44489
* SELIBR: 193601
* SUDOC: 028281039
* Trove: 1052564
* ULAN: 500047396
* VIAF: 95995444
* WorldCat: lccn-n50000722

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פר קירקבי"**.
**מגדל התקשורת של איסטנבול** (בטורקית: **Küçük Çamlıca TV-Radyo Kulesi**), הוא מגדל תקשורת עם תצפית ומסעדות ברובע אוסקודר שבאיסטנבול, טורקיה.

גובהו הכולל של המגדל הוא 369 מטר (1,211 רגל). גובה אנטנת הפלדה של המגדל הוא 168 מטר (551 רגל). עם גובה כולל של 587 מטרים מעל פני הים, הוא נושא את תואר המבנה הגבוה ביותר באיסטנבול ובאירופה. בנייתו החלה בסוף 2016 והסתיימה ארבע שנים מאוחר יותר בספטמבר 2020. עם זאת, הפרויקט אמור היה להיות להסתיים עד סוף 2019. הוא נחנך ב־29 במאי 2021.

בהצעה הראשונה שנערכה ב־31 בדצמבר 2014, נאמדה עלות הפרויקט ב־73.1 מיליון דולר. עם זאת, בשל דרישות הבניין המשתנות, הוגשו 3 הצעות חדשות, ועלות הפרויקט הסתכמה בסך של 121.7 מיליון דולר (381.8 מיליון לירות טורקיות).

עיצוב
-----

המגדל תוכנן על ידי חברת Melike Altınışık אדריכלים (MAA), שהוקמה על ידי Melike Altınışık. הבניין עצמו הוא מבנה אחד המעוצב בהשראת פרח הצבעוני, סמל לטורקים בתקופת האימפריה העות'מאנית. הציר המרכזי של המגדל כולל את השורשים ואת גבעול הפרח. מרפסת התצפית ורצפות המסעדה מזכירות ניצן צבעוני שטרם פרח.

מעליות פנורמיות העולות מקומת הקרקע לקומה העליונה, ממוקמות משני צידי הבניין. מעליות אלו מסמלות את הבוספורוס הטורקי, המפריד ומחבר את יבשות אסיה ואירופה.

קישורים חיצוניים
----------------

* 

* אתר האינטרנט הרשמי של מגדל התקשורת של איסטנבול (בטורקית ובאנגלית)

ויקישיתוף מדיה וקבצים בנושא **מגדל התקשורת של איסטנבול** בוויקישיתוף

הערות שוליים
------------

1. ↑  Çamlıca TV Tower now open to visitors - Turkey News, Hürriyet Daily News (באנגלית)
**אווז מקרקר** (שם מדעי: *Branta hutchinsii*) הוא מין אווז מסוג ברנטה החי באמריקה הצפונית. בעבר סווג כתת-מין של ברנטה קנדית אך לבסוף נקבע כמין עצמאי.

מאפיינים
--------

אווז מקרקר מזכיר מאוד את הברנטה הקנדית אך קטן יותר. אורכו הממוצע 70 ס"מ ומוטת כנפיו עד 140 ס"מ. משקלו יכול להגיע ל-3 ק"ג. הוא בעל ראש שחור עם לחיים לבנות, פס לבן מעל הצוואר השחור והגוף כולל הבטן והכנפיים חומים. אין הבדלים גדולים בין הזכרים והנקבות. הצעירים בעלי כסות צהובה.

אווזים אלה חיים בקנדה ובאלסקה בטונדרה הארקטית שם הם מתרבים. בחורפים הם נודדים דרומה למערב קנדה ולעיתים עד לצפון מקסיקו. האווזים מקננים בלהקות של עד 20 פרטים, רובם נקבות בזוג ועפים דרומה ברגע שהאפרוחים בוגרים. האדם הביא אותם גם למערב אירופה ולצפון אסיה ברוסיה, יפן וסין.

אווזים אלה ניזונים מעשבים, דגנים ומרכיכות, סרטנים וחרקים שהם מוצאים במים. הם ניזונים על פני המים.

תת-מינים
--------

* *Branta hutchinsii hutchinsii*
* *Branta hutchinsii leucopareia*
* *Branta hutchinsii minima*
* *Branta hutchinsii taverneri*
* *Branta hutchinsii asiatica - נכחד*

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **אווז מקרקר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  אווז מקרקר באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544612905171

 |
**מגדל השעון צים שא צוי** (באנגלית: **Tsim Sha Tsui Clock Tower**; בסינית: 尖沙咀鐘樓), או בשמו הרשמי **מגדל השעון לשעבר של רכבת קאולון-קנטון** (באנגלית: **Former Kowloon-Canton Railway Clock Tower**; בסינית: 前九廣鐵路) הוא מגדל שעון ואתר היסטורי הממוקם באזור צים שא צוי בקצה הדרומי של חצי האי קאולון שבהונג קונג, לחוף נמל ויקטוריה ולמול האי הונג קונג.

המגדל בנוי לבנים אדומות וגרניט, וגובהו 44 מטרים. בראשו כליא ברק בגובה 7 מטרים.

המגדל הוכרז בשנת 1990 כאתר היסטורי ואנדרטה לאומית של הונג קונג.

היסטוריה
--------

בשנת 1904 החלה בניית רכבת קאולון-קנטון כאשר תחנת הקצה של הקו הוקמה בצים שא צוי. הרכבת נחנכה ב-1 באוקטובר 1910, ובשנת 1913 החלה בנייה של מבנה תחנה גדול עבור הקו. בשל פרוץ מלחמת העולם הראשונה החל מחסור בחומרי גלם, ונפסקו עבודות הבנייה.

עיקר מבנה התחנה, וכן מגדל השעון שלה נבנו בשנת 1915 והתחנה נחנכה ב-28 במרץ 1916.

בראש מגדל השעון הותקן שעון אשר הועבר אליו ממבנה מגדל השעון רחוב פדלר אשר נהרס קודם לכן. שעון זה הותקן באחת מפאות המגדל, ויתר צדדי המגדל עמדו ריקים עד שנת 1920 עת הותקנו שלושה שעונים נוספים.

שלושת השעונים הופעלו ב-22 במרץ 1921 ופעלו ברצף למעט במהלך הכיבוש היפני של הונג קונג במלחמת העולם השנייה.

בשנת 1975 עברה תחנת הרכבת למיקומה הנוכחי - תחנת הונג הום בשטח שיובש מהים במפרץ הונג הום. מבנה התחנה נהרס בשנת 1977 על אף מחאה ציבורית ועצומות שנחתמו; יחד עם זאת בשל הלחץ הציבורי הוחלט לשמר את מגדל השעון בתוך מתחם המבנה שנבנה באתר התחנה ובסמוך לו אשר כולל את מוזיאון החלל של הונג קונג, מוזיאון הונג קונג לאמנות ומרכז התרבות של הונג קונג.

* מגדל השעון, 8 ביולי 2005מגדל השעון, 8 ביולי 2005
* מגדל השעון, מרכז התרבות של הונג קונג ומלון פנינסולה, 2004מגדל השעון, מרכז התרבות של הונג קונג ומלון פנינסולה, 2004
* תחנת הרכבת ומגדל השעון, 1914תחנת הרכבת ומגדל השעון, 1914
* תחנת הרכבת ומגדל השעון ב-1916תחנת הרכבת ומגדל השעון ב-1916
* מגדל השעון בשעת לילהמגדל השעון בשעת לילה
* מגדל השעון ומרכז התרבות של הונג קונגמגדל השעון ומרכז התרבות של הונג קונג

קישורים חיצוניים
----------------

ויקישיתוף מדיה וקבצים בנושא **מגדל השעון צים שא צוי** בוויקישיתוף
* תיאור המגדל באתר המורשת של ממשלת הונג קונג
**פרידריק ויליאם קייל** (באנגלית: **Frederick William Keyl**; בגרמנית: **Friedrich Wilhelm Keyl**‏; 17 בספטמבר 1823 – 5 בדצמבר 1871) היה צייר בעלי חיים אנגלי, יליד גרמניה. הוא קיבל עבודות רבות לציורים מהמלכה ויקטוריה.

ביוגרפיה
--------

קייל נולד בפרנקפורט על המיין, בן לסוחר יין, שהראה בגיל צעיר עניין בציור בעלי חיים. הוא למד ב- Städelsches Kunstinstitut בפרנקפורט בניהולו של יאקוב בקר (אנ'), ומאוחר יותר היה תלמידו של אוז'ן ורבוקהובן בבריסל.

משנת 1847 התגורר לצמיתות באנגליה והתאזרח בשנת 1858. הוא היה התלמיד היחיד של אדווין לנדסייר, שבאמצעותו הוצג קייל למלכה ויקטוריה ולנסיך אלברט. הוא קיבל עבודות רבות ממשפחת המלוכה, והפיק ציורי שמן, צבעי מים ורישומים וצייר תצלומים. האהדה בולטת הייתה לצייר אל לוטי, כלב הפקינז של המלכה. מלבד החסות המלכותית, העבודות כללו איורי ספרים וצלחות ל"ניוסטרד לונדון ניוז".

קייל הציג באקדמיה המלכותית לאמנויות ובמוסד הבריטי, אף על פי שהוא מטבעו נרתע מלהציג את תמונותיו.

בשנת 1852 התחתן עם שרה קונסטנס וודלין, אחייניתו של הצייר צ'ארלס רוברט לסלי. נולדו להם תשעה ילדים, מתוכם שלושה מתו בילדותם.

קייל נפטר בביתו בסנט ג'ון ווד, לונדון, ב-5 בדצמבר 1871, ונקבר בבית העלמין קנסל גרין.

גלריה
-----

* הכלב לוטי הכלב לוטי
* כבשים בוינדזור כבשים בוינדזור
* חמורים במרעה חמורים במרעה
* הכלב בוי הכלב בוי
* משפחה בנוף אידיאלי משפחה בנוף אידיאלי

קישורים חיצוניים
----------------

ויקישיתוף מדיה וקבצים בנושא **פרדריק ויליאם קייל** בוויקישיתוף
* כתבי פרדריק ויליאם קייל בפרויקט גוטנברג (באנגלית)

הערות שוליים
------------

1. ↑  Lionel Henry Cust, Keyl Frederick William, **Dictionary of National Biography, 1885-1900** Volume 31, עמ' 86
2. 1 2  **Keyl, Frederick William (Friedrich Wilhelm) (1823–1873)**, Oxford University Press, 2017-11-28, Oxford Dictionary of National Biography

|  |  |
| --- | --- |
| בקרת זהויות עריכת הנתון בוויקינתונים | 
* CANTIC: a20271487
* DSI: 1091
* GND: 11888106X
* ISNI: 0000 0000 6677 2741
* LCCN: nr90015032
* RKD: 44208
* ULAN: 500011226
* VIAF: 47559731
* WorldCat: lccn-nr90015032

 |
אין לבלבל עם אין לבלבל ערך זה עם הערך "ברווז כחול-כנפיים".

**אווז כחול-כנפיים** (שם מדעי: *Cyanochen cyanoptera*) הוא מין אווז קטן ויחידי בסוגו, החי בטבע אך ורק באזור הרמה האתיופית שבאתיופיה. 

אווז זה התגלה ב-1845 ונחשב לקרוב רחוק של ברווז צדפות ושל הטדורנה, אך מבדיקות מולקולריות נראה שמין זה והמין ברווז הארטלוב שייכים לקבוצה עתיקה של ברווזים ששונים משאר הברווזים.

מאפיינים
--------

זהו אווז קטן באורך של עד 70 ס"מ ובעל גוף אפור-חום עם ראש חיוור וצוואר ארוך, יחסית לברווז. המקור קטן מאוד ושחור וגם הרגליים שחורות. כפי שנרמז משמו, הכנפיים כחולות בחלקן החיצוני עם קצוות שחורים. הנוצות של ברווז זה עבות ומסועפות כדי לעזור להתמודד עם הקור שבאזור חיותו. הוא משמיע שריקות ולא מקרקר כמו אווזים.

אווז זה חי רק על הרמה האתיופית של אתיופיה. הוא מצוי במקווי מים, נהרות, ביצות וערבות שיחים או כרי דשא טרופיים או סובטרופיים. הוא מקנן באגמים הרריים בדשא. התטולה היא 6–7 ביצים. ניזון מצמחייה כמו דשא, פירות, זרעים, רכיכות וחרקים.

האווז מצוי בסכנת הכחדה עקב אובדן בית גידולו ההררי. על פי מחקר חדש הוא נחשב ליותר פגיע ממה שחשבו קודם לכן. מצב שימורו הנוכחי הוא "פגיע".

קישורים חיצוניים
----------------

ויקישיתוף מדיה וקבצים בנושא **אווז כחול-כנפיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  אווז כחול-כנפיים באתר הרשימה האדומה של IUCN
**אווזי** היא רשת מסעדות גריל המפעילה 11 סניפים בישראל.

היסטוריה
--------

בשנת 1970 פתח **יהודה אווזי** מסעדה הנושאת את שמו בשכונת התקווה שבתל אביב. המסעדה, שהגישה ללקוחותיה בשרים וסלטים, זכתה להצלחה. כ-20 שנה לאחר מכן נרכשה המסעדה וכן הזכויות על השם "אווזי" על ידי קבוצה של יזמים שהפכו אותה לרשת מסעדות. ב-2007 הסתכמו הכנסותיה בכ-110,000,000 ש"ח.

ב-2001 פנו הבעלים של רשת המסעדות לבית המשפט וביקשו ממנו להורות למסעדת "אווזי הזהב" שבבאר שבע (שרק נפתחה) להפסיק את השימוש בשמה, זאת בטענה שהשם "אווזי" הוא סימנם הרשום והדבר עלול להטעות את קהל הלקוחות. תביעתם התקבלה בבית המשפט המחוזי, אך נדחתה בבית המשפט העליון, אשר קבע ב-2006 כי רשת המסעדות זכאית להגנה על השם "אווזי" אך לא על הטיית השם, ואפשר לבעלי "אווזי הזהב" להמשיך ולעשות שימוש בשם המסעדה ובלבד ששתי המילים יודגשו באותה מידה ותנועת הניקוד צירי (מתחת לאות ז') תופיע בכל מקום שבו נעשה שימוש בשם.

לרשת מטבח מרכזי ומרכז לוגיסטי השוכן ביהוד. שלושה מסניפי הרשת הם כשרים.

בבעלותה תת-רשת למזון מהיר בשם "אווזי TO GO" שפועלת על בסיס זכיינות.

הערות שוליים
------------

1. ↑  ידיעות אחרונות, מוסף ממון, 06.03.08
2. ↑  גלובס, 28.09.06